**รายงานปัญหาอุปสรรคและข้อเสนอแนะ**

**การใช้จ่ายงบประมาณประจำปี พ.ศ. ๒๕๖๔**

****

องค์การบริหารส่วนตำบลบงเหนือ

อำเภอสว่างแดนดิน จังหวัดสกลนคร

**ปัญหาอุปสรรค**

1. **มีการแก้ไขเปลี่ยนแปลงรายการ งบรายจ่าย/แบบรูปรายการ/พื้นที่ดำเนินการหรือยกเลิกโครงการเพราะปัญหาพื้นที่ดำเนินการ**
2. **มีการเปลี่ยนแปลงระเบียบกฎหมาย มติคณะรัฐมนตรี ทำให้การดำเนินการล่าช้า**
3. **การกำหนดคุณลักษณะและราคากลางครุภัณฑ์ เช่นรถดับเพลิง รถบรรทุกขยะ มีความล่าช้าเนื่องจากเจ้าหน้าที่ขาดความรู้ ความเชี่ยวชาญในการกำหนดคุณลักษณะของครุภัณฑ์นั้น ๆ**

**แนวทางแก้ไขและข้อเสนอแนะ**

1. แต่งตั้งคณะทำงานเร่งรัดการใช้จ่ายงบประมาณรายจ่ายประจำปีงบประมาณ พ.ศ. ๒๕๖๕และประชุมเร่งรัด ติดตาม การดำเนินงานและการเบิกจ่ายอย่างต่อเนื่อง
2. จัดทีมที่ปรึกษา เพื่อให้คำแนะนำหน่วยงานดำเนินการพร้อมทั้งจัดทำแผนการติดตามหน่วยดำเนินการโดยตรง เพื่อรับทราบปัญหาความล่าช้า และเสนอแนะแนวทางแก้ไขโดยทีมที่ปรึกษา
3. จัดทำแผนการเบิกจ่ายและมีข้อตกลงร่วมกันกับหน่วยดำเนินการ เพื่อให้การดำเนินงานและการเบิกจ่ายให้เป็นไปตามแผน พร้อมติดตามผลการดำเนินงานและผลการเบิกจ่ายทุกสัปดาห์และประเมินสถานการณ์เพื่อเร่งรัดหน่วยงานที่ดำเนินการที่ไม่เป็นไปตามแผน
4. การป้องกันปัญหาเกิดซ้ำซ้อนในการจัดทำโครงการในปีงบประมาณต่อไปให้หน่วยงานที่เสนอโครงการ ตรวจสอบและเตรียมความพร้อมในการดำเนินการ และให้สำนักการช่างตรวจสอบความถูกต้องเรื่องแบบ รูปรายการ เพื่อป้องกัน การยกเลิก เปลี่ยนแปลง ทำให้เกิดความล่าช้าในการดำเนินงาน

นายปิยวิทย์ โชติเกียรติ

รองปลัดองค์การบริหารส่วนตำบลบงเหนือ

รักษาราชการแทนปลัดองค์การบริหารส่วนตำบลบงเหนือ

ผู้รายงาน